
ΕΙΣΑΓΩΓΗ 


Στη σύγχρονη εποχή, η ανακαίνιση σπιτιού αποτελεί μια επιλογή στην 
οποία στρέφεται ο περισσότερος κόσμος. Η μάστιγα της οικονομικής 
κρίσης και τα αντίστοιχα προβλήματα τα οποία προέκυψαν, έφεραν στο 
προσκήνιο την ανάγκη για ανανέωση των σπιτιών, καθότι η 
συγκεκριμένη λύση είναι σαφώς πιο οικονομική, από ότι η αγορά ενός 
νέου ακινήτου. Ταυτόχρονα, ο κάθε ιδιοκτήτης μπορεί να επιλέξει τι 
αλλαγές θα κάνει κι έτσι να συνυπολογίσει τι κόστος θα έχει. Επίσης, 
είναι ευρέως γνωστό ότι μια ανακαίνιση αυξάνει την αξία του σπιτιού 
στην αγορά, σε περίπτωση που ο κάτοχος αποφασίσει να το πουλήσει. 
Είναι σημαντικό σε κάθε απόφαση που καλείστε να πάρετε, να 
οραματιστείτε το αποτέλεσμα, το οποίο θέλετε να έχετε. Θα βοηθήσει 
ιδιαίτερα να κάνετε ένα πλάνο, να αναλογιστείτε για ποιους λόγους 
θέλετε να προχωρήσετε σε ανακαίνιση, καθώς οι αιτίες ποικίλλουν. 
Κάπως έτσι, θα μπορείτε να οργανώσετε καλύτερα τις δουλειές που 
πρέπει να γίνουν. Δώστε προτεραιότητα σε εργασίες οι οποίες είναι 
αναγκαίες, αν αφορούν τη βελτίωση των συνθηκών διαβίωσης ή αν 
πρέπει να πραγματοποιηθούν για πρακτικούς λόγους. Συχνή αιτία της 
ανακαίνισης φυσικά είναι και οι αισθητικοί λόγοι. 

Σε συνάρτηση με τα παραπάνω, μέσα σε μια ανακαίνιση θα κληθείτε να 
σκεφτείτε τι χρήματα μπορείτε και θέλετε να διαθέσετε. Ο 
προϋπολογισμός και η επιλογή του 6υό§6ΐ εξαρτάται από το εύρος και 
το μέγεθος των εργασιών που θα γίνουν. Θα πρέπει οι αλλαγές φυσικά 
να συνάδουν με το ποσό που μπορείτε να δώσετε. Ωστόσο η διαδικασία 
της ανακαίνισης μας δίνει ακριβώς αυτή την ελευθερία, να αλλάξουμε 
αυτά που μπορούμε, με όσο το δυνατόν λιγότερο κόστος αλλά πάντα 
διατηρώντας τη βέλτιστη ποιότητα. 

Η επιλογή των κατάλληλων ατόμων, είναι εξίσου μεγίστης σημασίας 
καθώς το εξειδικευμένο συνεργείο και οι ειδήμονες αποτελούν το κλειδί 
για μια επιτυχημένη ανακαίνιση. Η σωστή επικοινωνία, η συνεννόηση 
και η κατανόηση είναι απαραίτητα στοιχεία για να πάνε όλα όπως τα 
έχετε σκεφτεί. Επιλέξετε άτομα τα οποία έχουν εμπειρία και τα οποία θα 
σας βοηθήσουν να βρείτε το πιο οικονομικό πακέτο, χωρίς όμως να 
χαθεί η ουσιαστική ποιότητα των εργασιών και των υλικών. 

Το τελευταίο βήμα το οποίο θα πρέπει να γίνει πριν ξεκινήσει μια 
ανακαίνιση, είναι η προετοιμασία των χώρων. Προστατέψτε τα 
αντικείμενα και τα έπιπλά σας, ανάλογα με τις εργασίες που επιθυμείτε 
να γίνουν. Μπορείτε για παράδειγμα να μεταφέρετε κάποια πράγματα σε 
μια αποθήκη ή σε ένα δωμάτιο που δεν θα ανακαινίσετε, έτσι ώστε να 
αποφευχθούν φθορές ή ζημιές. Επιπροσθέτως, φροντίστε να έχετε έστω 
έναν μικρό προσωπικό χώρο παρόλο που θα υπάρχουν για αρκετό 
διάστημα ενδεχομένως εργάτες στο σπίτι, ώστε να μπορείτε να 
χαλαρώνετε μερικές ώρες την ημέρα. 

Τα πλεονεκτήματα 
της ανακαίνισης 




Η διαδικασία ανακαίνισης χαρακτηρίζεται από 
κάποια βασικά πλεονεκτήματα, τα οποία θα σας 
βοηθήσουν να έχετε ένα πιο ξεκάθαρο τοπίο ως 
προς τις αποφάσεις που θα πάρετε. 

Αρχικά, αποτελεί τη πιο οικονομική λύση σε 
σχέση πάντα με την αγορά ενός νέου σπιτιού. 
Επομένως, αν πρέπει να κάνετε οικονομία αλλά 
παράλληλα χρειάζεστε μια ανανέωση, τότε είναι 
σοφή απόφαση να επιλέξτε την ανακαίνιση. Μια 
τέτοια κίνηση μάλιστα, θα ανεβάσει την αξία 
του ακινήτου αν έχετε στα άμεσα πλάνα να 
πουλήσετε το σπίτι. 

Η διαδικασία της ανακαίνισης ακόμη, σας 
παρέχει ελευθερία κινήσεων ως προς τη 
στρατηγική, το πλάνο, τις εργασίες που θα 
πραγματοποιηθούν και κυρίως ως προς το 
οικονομικό κομμάτι της υπόθεσης. Αν θέλετε να 
διαθέσετε συγκεκριμένα χρήματα, μπορείτε να 
το κάνετε καθώς εσείς θα αποφασίσετε τι 
αλλαγές πρέπει να γίνουν. Δεν είναι απαραίτητο 
μια ανακαίνιση να είναι ολική, μπορεί να είναι 
και μερική ανάλογα με τις προσωπικές σας 
ανάγκες αλλά και τις απαιτήσεις του σπιτιού. 
Με αυτό το τρόπο θα δώσετε μια νότα αλλαγής 
στο χώρο, χωρίς να ξοδέψετε υπερβολικά 
χρήματα. 




Τα 3 βασικά ζητήματα 
για μια σωστή 
ανακαίνιση 


Πριν ακολουθήσει η αναλυτική περιγραφή των σταδίων της 
συγκεκριμένης διαδικασίας, είναι σημαντικό να ενημερωθείτε 
σχετικά με τα τρία πιο βασικά θέματα με τα οποία θα πρέπει να 
ασχοληθείτε και περισσότερο, ώστε να πετύχετε το καλύτερο 
αποτέλεσμα. Πίσω από κάθε μεγάλη εργασία άλλωστε, είναι το 
όραμα ανθρώπων με το οποίο οι ίδιοι δούλεψαν αρκετά, πριν 
προβούν στην υλοποίηση των σκέψεων τους. 

Το πιο σημαντικό κομμάτι είναι ή τεχνική αρτιότητα. Οι άνθρωποι 
με τους οποίους θα συνεργαστείτε, οφείλουν να υλοποιήσουν αυτό 
που έχετε στο μυαλό σας . Ωστόσο κάτι τέτοιο πολλές φορές δεν 
είναι εύκολο. Είναι στο χέρι σας να βάλετε τις ιδέες και τις σκέψεις 
σας σε σειρά, να βρείτε το κατάλληλο συνεργείο το οποίο θα έχει 
την αντίστοιχη εμπειρία και να μπορείτε να μεταλαμπαδεύσετε με 
απόλυτη σαφήνεια όσα έχετε κατά νου. Το αρχιτεκτονικό σχέδιο 
στο πλαίσιο αυτό, αποτελεί τη βάση για να πάνε όλες οι εργασίες 
όπως πρέπει. Η επικοινωνία είναι σημαντική και πολλές φορές από 
εκεί ξεκινάνε και τα περισσότερα προβλήματα, για αυτό και θέλει 
ιδιαίτερη προσοχή. 

Από την άλλη, θα πρέπει να εμπιστευτείτε ένα τεχνικό γραφείο το 
οποίο να γνωρίζει την αγορά εργασίας, τα οικοδομικά υλικά και 
κατ’ επέκταση τις τάσεις στις ανακαινίσεις. Με αυτό το τρόπο θα 
είστε ενημερωμένοι, θα μπορείτε να προσαρμόσετε τις ιδέες σας 
στα σύγχρονα δεδομένα και το κυριότερο, θα έχετε καλύτερο 
αποτέλεσμα με το λιγότερο κόστος, εφόσον σας ενημερώσουν οι 
ειδικοί. Με λίγα λόγια, δε θα μπορούν να σας κοροϊδέψουν 
επιτήδειοι, καθώς θα γνωρίζετε ήδη όσα χρειάζεστε. 

Τέλος, σκεφτείτε πως μια ανακαίνιση μπορεί να χρειαστεί λιγότερο ή 
περισσότερο διάστημα, κάτι το οποίο εξαρτάται από την έκταση και το 
εύρος των εργασιών. Ιδιαίτερα για ανακαινίσεις όπου οι διαδικασίες 
χρειάζονται περισσότερο χρόνο ώστε να περατωθούν, φροντίστε να 
έχετε επιλέξει ανθρώπους οι οποίοι θα μπορούν να ολοκληρώσουν όσα 
κάνουν, στο μικρότερο δυνατό διάστημα. Αντίθετα, η συνεργασία με 
άτομα τα οποία δεν έχουν μεγάλη εμπειρία ή δεν δουλεύουν σωστά, θα 
σας κουράσει και ίσως σας ταλαιπωρήσει για πολύ παραπάνω διάστημα 
από όσο θα έπρεπε. 

Συνοψίζοντας, με βάση όσα προαναφέρθηκαν καλό θα ήταν να θυμάστε 
ότι η επιλογή έμπειρου εξειδικευμένου προσωπικού, είναι το κλειδί 
καθώς όσο πιο οργανωμένος είναι κάποιος, τόσο πιο υπεύθυνος θα φανεί 
αργότερα και στις εργασίες που θα κάνει. Έχετε επίσης υπόψιν, ότι το 
κόστος μπορεί να έχει μεγάλο εύρος και για αυτό το λόγο είναι ρευστό. 
Το κάθε σπίτι είναι διαφορετικό, έχει άλλες ανάγκες και οι εργασίες 
ποικίλλουν σε μεγάλο βαθμό. Επίσης, μη ξεχάσετε ότι κατά την 
ανακαίνιση μπορεί να συμβούν και απρόοπτα. Θα ήταν ιδιαίτερα καλό 
αν μπορούσατε να υπολογίσετε λίγα παραπάνω χρήματα στο 
προϋπολογισμό σας , σε περίπτωση που κάτι δε πάει καλά. Έτσι, ακόμα 
κι αν υπάρξουν δυσάρεστες εκπλήξεις, θα είστε προετοιμασμένοι από 
την αρχή. 

Τι ακριβώς πρέπει να γνωρίζετε 
πριν ζητήσετε προσφορά 


Σε αυτό το σημείο θα συνοψίσουμε όσα οφείλετε να ξέρετε πριν ζητήσετε 
προσφορές από τα αρμόδια άτομα για μια διαδικασία ανακαίνισης. 
Αρχικά, θα πρέπει να υπολογιστούν τα τετραγωνικά μέτρα του σπιτιού, 
εκείνα δηλαδή τα οποία σκοπεύετε να αναδιαμορφώσετε. Σκεφτείτε και 
συζητείστε με τους τεχνικούς αν θα χρειαστούν αποξηλώσεις (τοίχοι, 
δάπεδα, έπιπλα). Επίσης σημαντικό είναι να συνυπολογιστεί αν πρέπει να 
γίνει ηλεκτρολογική εγκατάσταση, είτε ολική είτε μερική καθώς και τι 
αλλαγές θα πρέπει να γίνουν στα υδραυλικά. Αν έχετε καλοριφέρ και 
θέλετε να αλλάξετε τα σώματα ή το είδος θέρμανσης, πρέπει να 
υπολογίσετε τον αριθμό τους, τα μέτρα των σωληνώσεων και να 
αποφασίσετε αν θέλετε λέβητα πετρελαίου ή φυσικού αερίου. Ακόμη, η 
επιλογή πατωμάτων και το να ορίσετε σε ποια δωμάτια θα τοποθετηθούν 
είναι σημαντικά βήματα. Αν έχετε στα σχέδιά σας να αλλάξετε τα 
εξωτερικά κουφώματα, πρέπει να υπολογίσετε πόσες είναι οι πόρτες / 
παράθυρα, τι διαστάσεις έχουν κι αν θέλετε να τοποθετηθεί σίτα ή όχι. 
Από την άλλη, έχετε κατά νου ότι σε περίπτωση σπατουλαρίσματος ή 
ελαιοχρωματισμού, ενός ή παραπάνω χώρων, θα πρέπει να ξέρετε πόσα 
τετραγωνικά είναι και σε πόσα δωμάτια θα πραγματοποιηθεί η εκάστοτε 
εργασία. Τέλος, σκεφτείτε αν θέλετε να εφαρμόσετε σε κάποιο σημείο 
του σπιτιού γυψοσανίδες. 

Γνωρίζοντας όλα τα παραπάνω, θα έχετε πολύ καλύτερη συνεννόηση με 
το αρμόδιο συνεργείο, θα μπορείτε να υπολογίσετε πιο εύκολα το κόστος 
και θα έχετε τα επιθυμητά αποτελέσματα με βάση όσα έχετε οραματιστεί. 
Το πιο σημαντικό κομμάτι επομένως σε μια ανακαίνιση, είναι η 
οργάνωση ενός πλάνου εξ αρχής. 

Το κόστος μιας ανακαίνισης και 
τι χρήματα θα επενδύσετε 



Θα πρέπει να γίνει από την αρχή μια 
πρώτη εκτίμηση του κόστους των 
εργασιών που θα πραγματοποιηθούν. Η 
τιμή μπορεί να διαφοροποιηθεί εξαιτίας 
πολλών παραγόντων. Ο πρώτος είναι 
ότι κάθε σπίτι είναι διαφορετικό και 
παρουσιάζει αντίστοιχα και 
διαφορετικές ανάγκες, όπως 
προαναφέρθηκε. Από την άλλη, μεγάλο 
ρόλο παίζουν οι προτιμήσεις του 
ιδιοκτήτη καθώς και τα υλικά τα οποία 
θα χρησιμοποιηθούν, όπως και η 
ποιότητα τους. Επιπλέον το σωστό 
πλάνο, η μελέτη του χώρου και η 
αποσαφήνιση του εύρους των 
εργασιών, θα καθορίσουν σε μεγάλο 
βαθμό την εκτίμηση της κάθε 
ανακαίνισης. Το αρμόδιο συνεργείο 
που θα επιλέξετε, θα σας βοηθήσει να 
βρείτε τη κατάλληλη και πιο 
οικονομική λύση, σύμφωνα με τις 
προτιμήσεις σας, προσφέροντας σας 
κάποια πακέτα με προσφορές. 

Άδειες Ανακαίνισης σπιτιού 
Πότε είναι απαραίτητες και σε 
ποιες κατηγορίες χωρίζονται 


Οι ειδικές άδειες που χορηγούνται στα πλαίσια ανακαίνισης ενός χώρου, 
δεν είναι πάντα απαραίτητες, όταν οι αλλαγές αφορούν μικρές εργασίες. 
Ωστόσο, είναι αναγκαίες για μεγάλες εργασίες και αλλαγές στο σπίτι. Αν 
χρειάζεται να γίνει τοποθέτηση σκαλωσιάς, για την ολοκλήρωση μιας 
δουλειάς ή ακόμα κι αν πρέπει να γκρεμιστεί κάποιος τοίχος, χρειάζεται 
οπωσδήποτε η προσκόμιση άδειας. Το ίδιο ισχύει φυσικά και για μεγάλες 
εξωτερικές εργασίες, όπως για παράδειγμα η εγκατάσταση συστήματος 
αυτόνομης θέρμανσης. 

Οι άδειες που προαναφέρθηκαν, χωρίζονται σε δύο κατηγορίες ανάλογα 
με το είδος και την έκταση των εργασιών. Στη πρώτη κατηγορία 
συγκαταλέγεται η άδεια μικρής κλίμακας, ενώ στη δεύτερη η άδεια 
δόμησης. Η άδεια μικρής κλίμακας είναι απαραίτητη για συγκεκριμένες 
εργασίες μικρής έκτασης και αν ο προϋπολογισμός των εργασιών αυτών, 
δε ξεπερνάει τα 25.000. Σε αντίθετη περίπτωση, δηλαδή αν οι εργασίες 
ξεπερνούν αυτό το ποσό και αν είναι πιο πολύπλοκες και εκτεταμένες, θα 
χρειαστείτε μια άδεια δόμησης. 

Είναι σημαντικό ωστόσο να γνωρίζετε ότι η άδεια μικρής κλίμακας έχει 
ισχύ έως 12 μήνες. Μπορείτε να ζητήσετε παράταση άλλους 6 μήνες, 
εφόσον οι εργασίες σας δεν έχουν πραγματοποιηθεί στο καθορισμένο 
χρόνο. Σας δίνεται επίσης η δυνατότητα να κάνετε ηλεκτρονικά την 
αίτηση για άδεια μικρής κλίμακας, στην υπηρεσία δόμησης του δήμου. 
Εναλλακτικά μπορείτε να εξουσιοδοτήσετε τον μηχανικό, ο οποίος 
ούτως ή άλλως χρειάζεται να υπογράψει προκειμένου να εγκριθεί η 
αίτηση σας. 

Πιο συγκεκριμένα, η άδεια μικρής κλίμακας είναι απαραίτητη για: 
Εργασίες οι οποίες πραγματοποιούνται με τη χρήση σκαλωσιάς, όπως το 
βάψιμο των εξωτερικών τοίχων. 

Το γκρέμισμα των τοίχων, αν θέλετε να ενώσετε δωμάτια ή η κατασκευή 
πέργκολας εξωτερικά που ξεπερνάει τα 50 τ.μ. 

Την ανακατασκευή της στέγης ή αλλαγές στην όψη του κτιρίου, όπως η 
τοποθέτηση νέας μπαλκονόπορτας σε διαφορετικό σημείο από το 
καθορισμένο. 

Την τοποθέτηση ανελκυστήρα, τζακιού με καπνοδόχο ή η τοποθέτηση 
αυτόνομου συστήματος θέρμανσης 

Πότε χρειάζεστε άδεια από την 

πολεοδομία; 


• Για όσες εργασίες απαιτούν την τοποθέτηση σκαλωσιάς (όπως 
αναφέρθηκε παραπάνω) 

• Για το γκρέμισμα κάθε τοίχου που θα επιλέξετε 

• Για μεγάλες εργασίες στο εξωτερικό του κτιρίου, όπως η κατασκευή 
εξωτερικής θερμομόνωσης. (Ωστόσο σε αυτή τη περίπτωση, θα 
πρέπει να έχετε ελέγξει και τον κανονισμό τους περιοχής, σχετικά με 
τους περιορισμούς που ενδεχομένως να περιλαμβάνει για την 
πραγμάτωση εξωτερικών εργασιών). 




ΟΗΒΟΜΑ ΡΕΟΟΡ 11 ■ 


Πότε δεν χρειάζεστε άδεια από 

την πολεοδομία 


Σε ορισμένες περιπτώσεις, μπορείτε να ξεκινήσετε την ανακαίνιση του 
σπιτιού σας, χωρίς κανένα θέμα και χωρίς να πρέπει να εκδοθεί κάποιο 
ειδικό χαρτί. Σε αυτή τη κατηγορία συμπεριλαμβάνονται οι εξής 
εργασίες: 


Για τον εσωτερικό χώρο 




Η τοποθέτηση ταπετσαρίας και οι ελαιοχρωματισμοί εσωτερικών 
χώρων, εκτός αν νοικιάζετε το σπίτι, οπότε χρειάζεται συνεννόηση με 
τον ιδιοκτήτη. 

Μικροεπισκευές, οι οποίες δεν αλλάζουν την αρχική κατασκευή του 
κτιρίου (όπως η τοποθέτηση νέας πόρτας ή παράθυρου στο 
καθορισμένο σημείο). 

Η αντικατάσταση των κουφωμάτων για την δημιουργία μόνωσης, 
εφόσον δεν αλλάζει το σημείο τοποθέτησης τους. 

Μικρές αλλαγές στο πάτωμα, εφόσον είναι συν ή πλην 80 εκατοστά 
από το φυσικό έδαφος. 

Οι εσωτερικές αλλαγές σπιτιού, όπως η τοποθέτηση εντοιχισμένης 
κουζίνας ή η τοποθέτηση ντουλαπιών. 

Όλες οι κατασκευές για την διευκόλυνση των ΑΜΕΑ, όπως είναι οι 
ράμπες (Δεν συμπεριλαμβάνονται οι ανελκυστήρες - χρειάζονται 

Για τον εξωτερικό χώρο 

• Οι εργασίες που γίνονται χωρίς την χρήση σκαλωσιάς, όπως η αλλαγή 
στα κάγκελα ή η επισκευή της στέγης. 

• Η συντήρηση ή επισκευή των αγωγών, όχι όμως η αντικατάστασή 
τους. 

• Η τοποθέτηση ηλιακού, είτε ηλεκτρικού θερμοσίφωνα και 
κλιματιστικού. 

• Η θερμομόνωση εξωτερικά, εφόσον δεν επηρεάζει την όψη του 
κτιρίου και εφόσον δεν χρησιμοποιείται σκαλωσιά. 

• Η τοποθέτηση σιντριβανιού, διακοσμητικών ή επίπλων κήπου, 
εφόσον δεν ξεπερνούν τα 3 τ.μ. στο οικόπεδό σας. 

• Η κατασκευή σκιάστρων ή πέργκολας, με επιφάνεια έως και 50 τ.μ. 

• Η τοποθέτηση δαπέδου στον ακάλυπτο χώρο, εφόσον δεν ξεπερνάει 
το 1/3 του ακάλυπτου. 

• Η τοποθέτηση γλαστρών και παρτεριών. 

• Η τοποθέτηση μετρητών για το ηλεκτρικό ρεύμα, εφόσον είναι στα 
όρια του οικοπέδου. 




Τα απαραίτητα 
δικαιολογητικά για 
την αίτηση άδειας 


Αν είναι απαραίτητο να εκδοθεί άδεια, θα πρέπει 

να έχετε τα παρακάτω δικαιολογητικά για τη 

πραγματοποίηση της διαδικασίας αίτησης. 

• Μια αίτηση από τον ιδιοκτήτη. 

• Τεχνική έκθεση από μηχανικό, η οποία 
περιλαμβάνει και τον προϋπολογισμό. 

• Δύο Φωτογραφίες του ακινήτου εξωτερικά. 

• Έγκριση από αρμόδιες υπηρεσίες, όπως το 
δασαρχείο, το συμβούλιο αρχιτεκτονικής, ή 
άλλος αρμόδιος φορέας. 

• Βεβαίωση κτηματολογίου ή άλλο επίσημο 
έγγραφο που να την αντικαθιστά. 

• Αντίγραφο από την οικοδομική άδεια του 
κτιρίου. 

• Δήλωση συναίνεσης των συνιδιοκτητών, σε 
περίπτωση που υπάρχουν κοινόχρηστοι χώροι 
στο ακίνητο. 



Βρείτε το στυλ και το ύφος της 
ανακαίνισης που προτιμάτε 


Υπάρχουν πολλά διαφορετικά στυλ ανακαίνισης που θα μπορούσατε 
να ενστερνιστείτε και να εφαρμόσετε και στο δικό σας σπίτι. 
Ωστόσο, είναι σημαντικό να οραματιστείτε τι σας ταιριάζει. Η 
ανακαίνιση μερικές φορές γίνεται για λόγους ανάγκης και άλλες, για 
λόγους καλαισθησίας του χώρου. Στη δεύτερη κατηγορία λοιπόν 
υπάρχει ένα ευρύ φάσμα από διαφορετικούς σχεδιασμούς, μιας κι ο 
κάθε άνθρωπος είναι ξεχωριστός και επομένως φαντάζεται το σπίτι 
του με έναν μοναδικό τρόπο. Σε αυτό το σημείο πρέπει να σημειωθεί 
πως το σπίτι θα πρέπει ολικά, μετά το πέρας της ανακαίνισης, να έχει 
ομοιομορφία, για να προσδίδεται αρμονία και να μη δημιουργείται 
σύγχυση μεταξύ των χώρων. Κάτι τέτοιο θα βοηθήσει και εσάς τους 
ίδιους στη καθημερινότητα, διότι ένα εναρμονισμένο σπίτι, μπορεί 
να σας ηρεμίσει και να σας κάνει να νιώθετε πολύ πιο άνετα. Βρείτε 
το στυλ και το ύφος σας πριν ξεκινήσετε την ανακαίνιση, διότι αν 
αποφασίσετε να αλλάξετε γνώμη ενώ ήδη θα έχουν ξεκινήσει οι 
εργασίες, αυτό ίσως να σας κοστίσει αρκετά και να σας βγάλει εκτός 
προϋπολογισμού. 

Παρακάτω ακολουθούν μερικές ιδέες από τα διάφορα και ποίκιλα 
στυλ ανακαινίσεων, εκ των οποίων κάποιο μπορεί να είναι ιδανικό 
για εσάς. Ανακαλύψτε λοιπόν ποιο αντικατοπτρίζει περισσότερο το 
χαρακτήρα και την προσωπικότητα σας 

ΛΤ 


Το Μίηΐιη&Ι 


Το ητιϊηϊηΊΒΐ, τοποθετείται πρώτο γιατί αποτελεί το «βασιλιά» 
από όλα τα στυλ, καθώς είναι διαχρονικό και φαίνεται να το 
προτιμάει ένα αρκετά μεγάλο ποσοστό. Κύριο χαρακτηριστικό 
του είναι το η λιτότητα και η κομψότητα. Το ιίπιπϊιπβΙ 
χαρακτηρίζεται για τις μονοχρωμίες, τα απαλά χρώματα, το 
άσπρο και το μαύρο, τις καθαρές επιφάνειες και την κατά 
κόρον έλλειψη μοτίβων. Ένας χώρος αυτού του είδους δε 
πρέπει να περιλαμβάνει πολλά και περιττά έπιπλα και 
διακοσμητικά. Ωστόσο, όλα του τα στοιχεία είθισται να είναι 
μοντέρνα και αποπνέουν έναν αέρα υψηλής αισθητικής. Σε 
έναν ΓΠϊηϊηΐΒΐ χώρο μπορείτε να τοποθετήσετε μια πινελιά 
χρώματος σε ένα σημείο κι όχι πολλά διάσπαρτα χρώματα, 
για παράδειγμα μια κίτρινη πολυθρόνα, ώστε να έχετε το 
ιδανικό ύφος χωρίς να χάσετε λάμψη. 

Το Μοντέρνο 


Ένα στυλ το οποίο προτιμάει αρκετός κόσμος, καθώς συνυπάρχει με 
την εκάστοτε εποχή που διανύουμε. Συνήθως ένα μοντέρνο σπίτι 
αποτελείται από καινοτόμα σχήματα και σχέδια, είτε σε ότι αφορά τα 
έπιπλα, είτε σε ότι αφορά τη διακόσμηση του. Βασικό του 
χαρακτηριστικό, είναι η ιδιαιτερότητα των σχημάτων και η 
πρωτοτυπία. 

ΛΤ 


Το Βιομηχανικό 


Το συγκεκριμένο στυλ, συνδυάζει και εναρμονίζει το κλασσικό με το 
μοντέρνο. Είναι καινοτομία της σύγχρονης εποχής και προτιμάται 
ολοένα και περισσότερο από τους νέους. Αποτελείται κυρίως από 
ακατέργαστα υλικά και χρώματα, τα οποία τείνουν να θυμίζουν 
εργοστασιακό ύφος. Βασικά του στοιχεία είναι το ξεβαμμένο ξύλο 
και το μέταλλο, τα ογκώδη έπιπλα ή οι μεγάλοι κενοί χώροι που 
θυμίζουν βιομηχανίες. Ένας τέτοιος χώρος, χαρακτηρίζεται για την 
ουδετερότητα των αποχρώσεων και την απουσία έντονων 
χρωμάτων. 

ΛΤ 


Το νίηΐ3£θ 


Κάποιοι προτιμούν το ύφος μιας πιο παλαιάς εποχής. Αυτό 
ακριβώς αντικατοπτρίζει ένα νΐηΐ 3§6 σπίτι. Βασικό 
χαρακτηριστικό του είναι η διατήρηση της παλαιότητας σε 
ορισμένα αντικείμενα. Τα παλιά ξεβαμμένα έπιπλα και όσα έχουν 
κλασσικές γραμμές είναι κάποια από τα πιο βασικά στοιχεία για να 
μετατρέψετε το σπίτι σας σε έναν νΐηΐ3§€ χώρο. Επίσης, το πουά 
και το ί I ο γ<3 1 αποτελούν κύρια στοιχεία και συνήθως υπάρχουν σε 
κλινοσκεπάσματα ή στους καναπέδες. Τέλος, οι καθρέφτες σε 
κλασσικά σχήματα, η πληθώρα διακοσμητικών και τα σιδερένια 

ΛΤ 


Το ΚβίΓΟ 



Πολλοί πιστεύουν ότι το νίηΪ3§θ είναι σχεδόν το ίδιο με το γθϊγο. 
Ωστόσο, κάτι τέτοιο δεν ισχύει, καθώς οι διαφορές τους είναι 
ποίκιλες. Το γθϊγο περιλαμβάνει περισσότερο χρώμα. Κυριαρχούν οι 
έντονες αποχρώσεις στους τοίχους, ενώ κύριο στοιχείο είναι και τα 
κάδρα με τις φωτογραφίες. Το ριγέ είναι ένα σημαντικό μοτίβο που 
θα βρείτε σε μια γθϊγο διακόσμηση, όπως και τα έπιπλα τα οποία 
θυμίζουν δεκαετία του ’70, τα οποία χαρακτηρίζονται από έντονες 
καμπυλότητες. Το Ρορ 3ΓΪ επίσης είναι ένα στοιχείο που συνάδει 
απόλυτα με το γθϊγο στυλ και χρησιμοποιείται στις περισσότερες 
περιπτώσεις. 

ΛΤ 


Το Είΐιηΐο 


Η συγκεκριμένη διακόσμηση είναι ιδιαίτερα διαδεδομένη, καθότι 
μεταλαμπαδεύει στοιχεία από διάφορες κουλτούρες, ιδίως από την 
ινδική και την αφρικανική. Για το λόγο αυτό, είναι κυρίαρχο το καφέ 
και το πορτοκαλί χρώμα, όπως και αποχρώσεις του πράσινου. 
Συμπεριλαμβάνει ακόμη, ογκώδη και έντονα διακοσμητικά σε πολλά 
και διαφορετικά σημεία, για αυτό και αποτελεί ένα στυλ πολύ 
ιδιαίτερο με μοναδικό χαρακτήρα. 

ΛΤ 


Το Ρομαντικό 


Το ρομαντικό στυλ είναι άμεσα συνυφασμένο τις περισσότερες 
φορές, με το κλασικό ύφος. Κυριαρχούν τα απαλά χρώματα, όπως το 
ροζ, το γαλάζιο και το λευκό. Τα έπιπλα μοιάζουν με αυτά που 
συναντήσαμε παραπάνω στο νίηΐ3§6 στυλ, καθώς το ρομαντικό 
επιτάσσει παλαιού τύπου έπιπλα, κυρίως σκαλιστά. Οι ταπετσαρίες, 
το ί1θΓ3ΐ, το απαλό εμπριμέ και οι πολυέλαιοι είναι τα απόλυτα ητιιΐδΐ 
για να μετατρέψετε ένα απλό δωμάτιο, σε ρομαντικό. 

Το Μπαρόκ 


Το μπαρόκ είναι το συνώνυμο της πολυτέλειας. Χαρακτηρίζεται για τα 
έντονα έπιπλα και τα πολλά διακοσμητικά στοιχεία. Επίσης, έχει μια 
δραματική χροιά ως προς το φωτισμό και τις έντονες ταπετσαρίες 
στους τοίχους, οι οποίες διακατέχονται από έντονα μοτίβα συνήθως. 
Παρόλα αυτά αποπνέει λάμψη και υπεροχή, καθώς περιλαμβάνει 
περίτεχνους καθρέφτες αλλά και πολυελαίους υψηλής αισθητικής, οι 
οποίοι κάνουν τον εκάστοτε χώρο να δείχνει αρκετά επιβλητικός. 

Τα βασικά στάδια της ανακαίνισης 
Εργασίες που πραγματοποιούνται 


Κατά την εκκίνηση μιας ανακαίνισης σε πρακτικό κομμάτι, σημαντικό 
είναι να προσδιοριστεί η παλαιότητα ή όχι ενός σπιτιού. Μια κατοικία 
πολλών χρόνων είναι αναμενόμενο να βγάλει προβλήματα, τα οποία 
μπορεί να παρέμεναν κρυφά μέχρι τη στιγμή της παρέμβασης από τους 
τεχνίτες. Επίσης, ίσως προκόψουν αρκετές εργασίες οι οποίες είναι 
αναγκαίο να πραγματοποιηθούν γιατί αποτελούν τη βάση, για όλες τις 
υπόλοιπες στη συνέχεια. Σε αυτές συμπεριλαμβάνονται οι 
ηλεκτρολογικές και υδραυλικές παρεμβάσεις κυρίως. Παρακάτω 
ακολουθούν κάποιες από τις πρώτες και πιο κύριες εργασίες της 
ανακαίνισης. 

ΛΤ 


Αποξηλώσεις 


Αρχικά, θα πρέπει στους χώρους να γίνουν αποξηλώσεις στα 
εξωτερικά και στα εσωτερικά στοιχεία. Πρέπει δηλαδή, να 
αφαιρεθούν τα έπιπλα, τα αντικείμενα, τα είδη υγιεινής, οι 
σωληνώσεις, τα ηλεκτρολογικά καλώδια, τα μάρμαρα, τα πατώματα 
κ.α. Είτε η ανακαίνιση που έχετε επιλέξει είναι ολική, είτε είναι 
μερική, η αποξήλωση αποτελεί ένα βασικό κομμάτι για να γίνουν 
σωστά όλα τα βήματα και να μη προκόψουν προβλήματα, τα οποία 
ενδεχομένως να σας κοστίσουν ακριβά. 

Καθαιρέσεις τοίχων 


Σε περίπτωση που θέλετε να αλλάξετε τη διαρρύθμιση των χώρων, 
να μεγαλώσετε ή να μικρύνετε ένα ή περισσότερα δωμάτια, τότε θα 
πρέπει να πραγματοποιηθούν καθαιρέσεις των δρομικών τοίχων. Με 
αυτή τη μέθοδο θα αλλάξει ριζικά το σπίτι σας. Ενδεχομένως να 
θέλετε να το κάνετε πιο λειτουργικό, να θέλετε να το επεκτείνετε ή 
να το κάνετε πιο ωραίο σε αισθητικό επίπεδο. Ωστόσο, οι 
καθαιρέσεις δε θα πρέπει να επηρεάζουν τη στατικότητα του κτιρίου. 

Από την άλλη, το γκρέμισα ή το χτίσιμο ενός τοίχου, συμβαίνει στο 
αρχικό στάδιο της ανακαίνισης. Είναι σημαντικό να επιλεχθούν 
λοιπόν καλά υλικά δόμησης, ανάλογα τη χρησιμότητα του κάθε 
τοίχου. Επίσης, μπορεί να επιθυμείτε σε ένα δωμάτιο να έχετε για 
παράδειγμα ηχομόνωση. Όλα αυτά πρέπει να συνυπολογιστούν, έτσι 
ώστε τα υλικά να χρησιμοποιηθούν με το σωστό τρόπο και να είναι 
απολύτως αποτελεσματικά. Υπάρχει πληθώρα εργασιών που 
μπορούν να πραγματοποιηθούν, μεταξύ των οποίων ανήκουν και οι 
εξής: η κατασκευή τοίχων με πέτρα, με τσιμέντο, με τούβλα ή με 3ΐί3 
6Ιο<:Ι<. 




( 

Υδραυλικά 


Μια άλλη εργασία, η οποία θα γίνει στα πλαίσια μιας ανακαίνισης 
είναι, η εγκατάσταση νέων υδραυλικών στη κουζίνα και το μπάνιο. 
Θα πρέπει να σημειωθεί ότι τα υδραυλικά είναι ιδιαιτέρως 
σημαντικά καθώς συνήθως αποτελούν τη πρώτη αιτία για τη 
δημιουργία υγρασίας και φθοράς στους τοίχους ή την δημιουργία 
επιπλοκών, όπως η εμφάνιση μούχλας, η οποία και είναι επίφοβη για 
την υγεία. Στις εργασίες συγκαταλέγονται: η αντικατάσταση των 
σωληνώσεων ύδρευσης και αποχέτευσης σε κουζίνα και μπάνιο. 
Προκειμένου να έχετε μια σωστή και ποιοτική εγκατάσταση, η οποία 
δε θα σας βγάλει προβλήματα, είναι σημαντικό να γνωρίζετε την 
εμπειρία του εκάστοτε συνεργείου, τη ποιότητα των υλικών καθώς 
επίσης και να επιλεγεί η κατάλληλη θέση εγκατάστασης. Μετά το 
πέρας των εργασιών, θα πρέπει να γίνει έλεγχος της λειτουργίας κάθε 
εγκατάστασης, ώστε να είστε σίγουροι ότι όλα λειτουργούν σωστά, 
χωρίς πρόβλημα. 

Ηλεκτρολογικά 


Όσο σημαντικές είναι οι υδραυλικές εγκαταστάσεις, τόσο είναι και 
οι ηλεκτρολογικές. Στο στάδιο αυτό θα γίνει η εγκατάσταση νέου 
πίνακα διανομής, η εγκατάσταση παροχών φωτισμού και πριζών, για 
διάφορες λειτουργίες και ανάλογα φυσικά το χώρο και τις ανάγκες 
που καλείται να εξυπηρετήσει. Σε αυτές τις εργασίες 
συγκαταλέγονται η συντήρηση ή αντικατάσταση ηλεκτρολογικών, η 
εγκατάσταση φωτισμού, οι αυτοματισμοί που τείνουν να 
χρησιμοποιούνται ολοένα και περισσότερο (δηλαδή το 5Π13ΓΪ 
Ιίοπτίθ) οι κεραίες και άλλα πολλά, ανάλογα με τις αλλαγές που θα 
κάνετε. 

Τσιμεντοκονία 


Η τσιμεντοκονία είναι μια εργασία κατά την οποία γίνεται ένα 
κονίαμα σε μορφή σκόνης, το οποίο όταν αναμειχθεί με νερό 
δημιουργεί ένα ρευστό υλικό. Με το υλικό αυτό λοιπόν, 
πραγματοποιείται η επίστρωση δαπέδων, τοίχων και άλλων 
επιφανειών. Είναι ευρέως γνωστή καθώς είναι αδιάβροχη, δεν 
επιβαρύνει το περιβάλλον κι αποτελεί ένα πρώτης ποιότητας υλικό 
για πολλές χρήσεις. Η εφαρμογή της γίνεται ανάλογα με τη 
περίπτωση, δηλαδή μπορεί να εφαρμοστεί για να υποδεχθεί ένα νέο 
δάπεδο, να γίνει σε τοίχους ή να γίνει στο μπάνιο. Στην ουσία η 
συγκεκριμένη εργασία προσφέρει ανθεκτικότητα και μπορεί να 
προσδώσει στο σπίτι σας κομψότητα, μετατρέποντάς το σε πιο 
μοντέρνο, καθώς διαθέτει τεράστια γκάμα από χρώματα και 
τεχνοτροπίες τις οποίες μπορείτε να εφαρμόσετε. 

Γυψοσανίδες 


Τα τελευταία χρόνια, οι γυ ψοσανίδες χρησιμοποιούνται αρκετά 
συχνά και για αυτό το λόγο ήταν σημαντικό να συμπεριληφθούν στις 
βασικές εργασίες που γίνονται κατά τη διάρκεια μιας ανακαίνισης. 
Είναι ένα χρήσιμο υλικό κυρίως για τη διαμόρφωση των χώρων 
μέσα στο σπίτι. Αποτελείται από γύψο και πεπιεσμένο χαρτί, σε 
μορφή πλάκας. Μπορεί να χρησιμοποιηθεί για τη κατασκευή 
ψευδοροφής, διαχωριστικών τοίχων αλλά και για τη δημιουργία 
ραφιών κι άλλων εργασιών. Είναι πολύ διαδεδομένη διότι λόγω της 
σύστασής της, δε χρειάζεται χτίσιμο και σοβάτισμα. Αποτελεί ένα 
εύκολο υλικό, με καλαίσθητα αποτελέσματα. Επίσης, πολλοί την 
εφαρμόζουν συνδυαστικά με κρυφό φωτισμό, ώστε να δημιουργούν 
βάθος και ατμόσφαιρα μέσα στο σπίτι. 

Ο σχεδιασμός της ανακαίνισης 


Από τα πρώτα και πιο σημαντικά στάδια μιας ανακαίνισης κατοικίας 
είναι αυτό της μελέτης. Είναι απαραίτητο βήμα, εφόσον έχετε 
πραγματοποιήσει όσα προαναφέρθηκαν, να γίνει και το στάδιο της 
μελέτης. Η μελέτη είναι μεγίστης σημασίας καθώς περιλαμβάνει τόσο 
τις εργασίες, όσο και το σχέδιο - κατόψεις, στις οποίες και 
αντικατοπτρίζονται όλες οι αλλαγές οι οποίες θα συμβούν. Με αυτό το 
τρόπο εσείς και οι ειδικοί θα μπορείτε να αντιληφθείτε καλύτερα τη 
κατανομή των χώρων και κατ’ επέκταση όλα όσα θα πρέπει να 
ανακαινιστούν. 

Ο τρόπος με τον οποίο γίνεται η παραπάνω διαδικασία είναι ο εξής. Ο 
αρμόδιος μηχανικός, θα έρθει στο χώρο σας έτσι ώστε να καταγράψει 
όλες τις εργασίες που έχετε κατά νου να πραγματοποιήσετε. Έπειτα, 
αποτυπώνει τους χώρους στους οποίους θα γίνουν αλλαγές, 
δημιουργώντας έτσι τις κατόψεις. Με τις κατόψεις θα μπορείτε να δείτε 
ποια διαρρύθμιση προτείνεται για το δικό σας σπίτι. 

Εν συνεχεία, πριν ξεκινήσουν οι εργασίες θα σας ζητηθεί από το 
εξειδικευμένο συνεργείο που έχετε διαλέξει, να επιλέξετε τι υλικά θέλετε 
να χρησιμοποιηθούν σε κάθε χώρο, δηλαδή για παράδειγμα τα 
πλακάκια, τα πατώματα, τα είδη υγιεινής για το μπάνιο, και άλλα. 
Έχοντας όλες τις παραπάνω πληροφορίες, οι ειδικοί θα μπορούν πλέον 
να δημιουργήσουν μια 30 απεικόνιση οποιουδήποτε χώρου, χαρίζοντας 
σας έτσι άμεση οπτική για το αποτέλεσμα που πρόκειται να δείτε. Με τη 
μέθοδο αυτή, θα μπορείτε να έχετε μια καλύτερη εικόνα για την αλλαγή 
που θα γίνει στο σπίτι. Είναι επίσης εφικτό, να αλλάξετε κάτι το οποίο δε 
θα σας αρέσει, εφόσον τώρα έχετε πλήρη εικόνα του χώρου. 
Επιπροσθέτως, θα κατανοήσετε καλύτερα τα υλικά τα οποία θα 
χρησιμοποιηθούν, και θα μπορείτε να καταλήξετε σε ότι σας ταιριάζει 
περισσότερο. 

Συνοψίζοντας, τα πιο κύρια βήματα πριν την έναρξη της ανακαίνισης 
είναι τα εξής: 

• · Να οραματιστείτε τι αλλαγές θέλετε να κάνετε 

• · Τα σωστά χρονοδιαγράμματα 

• · Ο σωστός υπολογισμός του κόστους 

• · Η επιλογή πεπειραμένου συνεργείου 

• · Η καλή συνεννόηση - επικοινωνία με εξειδικευμένα άτομα 

• · Η μελέτη του χώρου και η δημιουργία κατόψεων 








ΟΗΒΟΜΑ ϋΕΟΟΡ 32 


Η εκτέλεση της ανακαίνισης 


Σε αυτή τη φάση, θα διεκπεραιωθεί η ανακαίνιση σε πρακτικό 
επίπεδο. Οι πληροφορίες που προηγήθηκαν, σας βοήθησαν να έχετε 
μια πυξίδα τόσο για τις διαδικασίες όσο και για τα δεδομένα που 
υπάρχουν ανά περίπτωση. Εφόσον έχετε έρθει σε συμφωνία με τον 
τεχνικό, το συνεργείο θα αναλάβει τη διαδικασία της ανανέωσης του 
σπιτιού σας. 

Προτεραιότητα του αρμόδιου εξειδικευμένου προσωπικού είναι 
κυρίως η ασφάλεια και η καθαριότητα, για αυτό και είναι σημαντικό 
να συνεργαστείτε με άτομα που γνωρίζουν τη δουλειά τους. Εκείνοι 
θα τηρήσουν τη καθαριότητα του σπιτιού, θα σεβαστούν τους 
γείτονες αλλά και τους κοινόχρηστους χώρους και θα σας έχουν 
ενημερώσει εξαρχής με χρονοδιάγραμμα, σχετικά με τη διάρκεια 
περάτωσης και ολοκλήρωσης του έργου τους. 




(ΙΔΕΕΣ ΔΙΑΡΡΥΘΜΙΣΗΣ 
ΚΑΙ ΔΙΑΚΟΣΜΙΣΗΣ 
ΑΝΑ ΔΩΜΑΤΙΟ 

Σαλόνι 


Το σαλόνι συνήθως είναι το κύριο δωμάτιο του σπιτιού και ταυτόχρονα 
εκείνο το οποίο αντικρίζουν πρώτο οι επισκέπτες, όταν εισέρχονται στο 
χώρο. Αξίζει επομένως να δώσετε παραπάνω σημασία, έτσι ώστε να 
αποτυπώσετε σε αυτόν τη προσωπικότητά σας. Αν έχετε μικρό σαλόνι, 
μπορείτε να γκρεμίσετε κάποιον περιττό τοίχο ώστε να δημιουργήσετε ένα 
ενιαίο σαλόνι μαζί με τη κουζίνα, διαχωρίζοντας τα κατά προτίμηση με έναν 
πάγκο, ο οποίος θα λειτουργεί και ως τραπέζι για το φαγητό. Εναλλακτικά, 
βάψτε τους τοίχους με απαλά και ανοιχτά χρώματα ώστε να δώσετε τη 
ψευδαίσθηση του βάθους και μην τοποθετήσετε τα έπιπλα σε σημεία όπου 
θα έκαναν το σαλόνι να φαίνεται στρυμωγμένο και μικρό. Καλό θα ήταν να 
μην υπερβάλλετε σε διακόσμηση σε ένα μικρό σαλόνι, ώστε να μη 
δημιουργείται οπτικό χάος. Προτιμήστε να βάλετε ένα φυτό σε κάποιο 
σημείο για να δημιουργηθεί η αίσθηση χαλάρωσης. 

Αντίθετα, αν το σαλόνι σας είναι ευρύχωρο, έχετε μεγαλύτερη ελευθερία 
κινήσεων σε ότι αφορά τη διαρρύθμιση. Μπορείτε να τοποθετήσετε πιο 
ογκώδη έπιπλα και να βάψετε τους τοίχους με πιο έντονα χρώματα. Επίσης, 
μπορείτε να κάνετε το χώρο να δείχνει πιο γεμάτος, τοποθετώντας ένα 
πίνακα σε κάποιον από τους τοίχους (συνήθως στο πιο φαρδύ). Αν επιλέξετε 
απαλά χρώματα, τολμήστε να βάψετε έναν μόνο τοίχο σε κάποια έντονη 
απόχρωση ή δώστε έμφαση στη διακόσμηση, τοποθετώντας έντονα 
στοιχεία σε διάφορα ση μεία του σαλονιού. 

Κουζίνα 


Η κουζίνα είναι σημαντικός χώρος, όπου και συγκεντρώνεται 
κάθε οικογένεια ή παρέα για το φαγητό. Φροντίστε να δώσετε 
χρώμα, ώστε να μπορείτε να νιώθετε πιο δημιουργικοί. Ακόμα κι 
αν η κουζίνα είναι μικρή, ο κρυφός φωτισμός ή η 
αναδιαμόρφωση της από την αρχή, μπορεί να δώσει ένα νέο 
αποτέλεσμα όμοιο με αυτό που ονειρεύεστε. Η ολοκληρωτική 
ανακαίνιση κουζίνας ή αποξήλωση της είναι χρήσιμη, εάν 
πρόκειται να βελτιωθεί σημαντικά η λειτουργικότητά της. 
Διαφορετικά, απλά φροντίστε να τη βάψετε με ανοιχτά χρώματα, 
ώστε να φαίνεται πιο ευρύχωρη και συνδυάστε τα με μικρού 
μεγέθους πλακάκια, τα οποία δε θα βαρύνουν το χώρο. Η 
τοποθέτηση ενός φυτού είναι πάντα καλή επιλογή επίσης. 

Μπάνιο 



Το μπάνιο είναι βασικός χώρος, για αυτό και πρέπει να είναι απόλυτα 
λειτουργικό. Σε οποιαδήποτε περίπτωση που υπάρξουν σοβαρά προβλήματα ή 
δυσχεραίνει τη καθημερινότητα σας, δώστε προτεραιότητα στην ανακαίνιση του 
(απονιού σας. Επίσης, για να μετατραπεί το μπάνιο σας σε έναν χώρο χαλάρωσης, 
φροντίστε να εντάξετε διαφορετικά είδη φωτισμού, όπως έναν ψυχρό στο 
καθρέφτη ώστε να βλέπετε καθαρά το πρόσωπό σας, θέρμο κοντά στη μπανιέρα 
καθώς και κρυφό φωτισμό. Έτσι μπορείτε να τον εναλλάσσετε κατά τη διάρκεια 
της ημέρας. 

Αν το μπάνιο είναι μικρό, προτιμήστε κρεμαστή λεκάνη και αν έχετε τη 
δυνατότητα μετατρέψτε τη μπανιέρα σε ντουζιέρα. Έτσι, θα κερδίσετε πολύτιμο 
χώρο και ίσως μπορείτε να τον αξιοποιήσετε τοποθετώντας ράφια ή ντουλάπια. 
Μπορείτε επίσης να τοποθετήσετε πλακάκια μικρών διαστάσεων και ανοιχτού 
χρώματος στους τοίχους και σκούρα από την άλλη στο δάπεδο, ώστε να κάνετε το 
χώρο να φαίνεται πιο μεγάλος και φωτεινός. 

Σε αντίθετη περίπτωση, αν το μπάνιο είναι ευρύχωρο ή έχει έστω παράθυρο, 
προτιμήστε μεγάλα πλακάκια για τους τοίχους, σε πιο σκούρους τόνους και 
πλακάκια σε ύφος ξύλου για το δάπεδο. Σε κάθε περίπτωση, το μπάνιο πρέπει να 
μεταδίδει χαλάρωση. 


















^^ΟΗΡΟΜΑΟΕΟΟΒ 37" 

Υπνοδωμάτιο 


Τα υπνοδωμάτια διαμορφώνονται ανάλογα με το χαρακτήρα του καθενός και 
φυσικά ανάλογα με τις ανάγκες που θα εξυπηρετήσουν. 

Εδώ υπάρχει περισσότερη ελευθερία ως προς την διαρρύθμιση και τη 
διακόσμηση. Αν επιθυμείτε έναν χαλαρωτικό χώρο, ο οποίος να προσδίδει 
ιδιαίτερη ζεστασιά, τολμήστε να βάψετε κάποιον τοίχο σε σοκολατί 
απόχρωση, ή σε γήινους τόνους. Κάντε έναν ομοιόμορφο συνδυασμό ψυχρού 
και θερμού φωτισμού, για να τον αλλάζετε κατά τη διάρκεια της ημέρας. 
Βάλτε κάποιο κάδρο ή πίνακα, για περισσότερο στυλ και μη ξεχάσετε να 
προσθέστε ένα φυτό εσωτερικού χώρου, το οποίο έχει αποδειχτεί ότι βοηθάει 
τα μάτια μας να χαλαρώνουν. Μπορείτε ακόμη, να προσθέσετε ένα χαλί σε 
έντονο χρώμα για να είναι πιο καλαίσθητο το δωμάτιο. 

Μπαλκόνι 



Το μπαλκόνι είτε είναι μικρό είτε είναι αρκετά ευρύχωρο, είναι 
ένας χώρος που δε πρέπει να παραμελείτε, καθώς μπορεί να σας 
χαλαρώσει εξίσου με το υπνοδωμάτιο σας, φέρνοντας σας σε 
περισσότερη επαφή με το εξωτερικό περιβάλλον. Κάντε το να 
μοιάζει με μικρό κήπο. Βάλτε αρκετά φυτά, εκείνα που σας 
αρέσουν περισσότερο, τοποθετήστε ένα μικρό καλοκαιρινό χαλί 
και διακοσμήστε το με διάφορα στοιχεία εξωτερικού χώρου. 
Ακόμα κι αν είναι ιδιαίτερα μικρό, τοποθετήστε μια ξύλινη 
καρέκλα με ένα τραπέζι και στολίστε τα κάγκελα με λουλούδια 
και διακοσμητικά. Έτσι θα έχετε την αίσθηση ότι είστε σε 
κάποιον εξωτερικό χώρο. Ως προς το φωτισμό, μπορείτε να 
τοποθετήσετε ειδικές Ι_Εϋ λάμπες οι οποίες προσλαμβάνουν 
ηλιακή ενέργεια και ανάβουν μόνες τους όταν νυχτώνει. 



Ο παραπάνω οδηγός δημιουργήθηκε με σκοπό να 
συγκεντρώσει μερικές από τις πιο χρήσιμες συμβουλές 
και πληροφορίες, τις οποίες θα χρειαστείτε πριν 
ξεκινήσετε μια διαδικασία ανακαίνισης. Επίσης, 
δόθηκαν συμπληρωματικά ορισμένες σύντομες ιδέες 
σχετικά με τη διαρρύθμιση και τη διακόσμηση του κάθε 
χώρου. 

Το συνεργείο το οποίο θα επιλέξετε, θα σας βοηθήσει 
ευρύτερα και πιο εκτεταμένα να ανακαλύψετε τις 
προσωπικές σας ανάγκες καθώς και τις ανάγκες του 
σπιτιού και έτσι να καταλήξετε στο κατάλληλο πακέτο 
προσφοράς. Οι ειδικοί θα σας συμβουλεύσουν, θα σας 
δώσουν ιδέες, θα σας μιλήσουν για τα υλικά και θα 
φροντίσουν να έχετε το καλύτερο αποτέλεσμα, σε όσο 
το δυνατόν λιγότερο διάστημα. 

Καλή επιτυχία! 

